**Návrh**

**VYHLÁŠKA**

**Ministerstva školstva Slovenskej republiky**

z ............ 2009

**o dokumentácii vzdelávacieho programu ďalšieho vzdelávania, o akreditácii vzdelávacieho programu ďalšieho vzdelávania, o osvedčení o absolvovaní akreditovaného vzdelávacieho programu ďalšieho vzdelávania a o osvedčení o čiastočnej kvalifikácii a o osvedčení o úplnej kvalifikácii**

 Ministerstvo školstva Slovenskej republiky (ďalej len „ministerstvo“) podľa § 7 ods. 3, § 12 ods. 9, § 14 ods. 12 a § 19 ods. 2 zákona č. ........./2009 Z. z. o celoživotnom vzdelávaní a o zmene a doplnení niektorých zákonov (ďalej len „zákon“) ustanovuje:

§ 1

Predmet úpravy

Táto vyhláška upravuje

podrobnosti o dokumentácii akreditovaného vzdelávacieho programu ďalšieho vzdelávania,

podrobnosti o obsahu žiadosti o akreditáciu vzdelávacieho programu ďalšieho vzdelávania a podrobnosti o projekte vzdelávacieho programu ďalšieho vzdelávania,

podrobnosti o náležitostiach osvedčenia o absolvovaní akreditovaného vzdelávacieho programu ďalšieho vzdelávania a podrobnosti o náležitostiach osvedčenia o čiastočnej kvalifikácii a osvedčenia o úplnej kvalifikácii.

§ 2

Náležitosti dokumentácie vzdelávacieho programu

(1) Dokumentácia vzdelávacieho programu je súčasťou registratúry vzdelávacej inštitúcie.

(2) Vzdelávacia inštitúcia vedie a spravuje registratúru v súlade s registratúrnym poriadkom a registratúrnym plánom.

(3) Dokumentácia vzdelávacieho programu je vedená o každom uskutočnenom vzdelávacom programe a tvorí ju

a) projekt vzdelávacieho programu v takom obsahu a rozsahu, ako bol akreditovaný,

b) katalógový list účastníkov vzdelávacieho programu, ktorý obsahuje názov vzdelávacieho programu, dátum uskutočnenia, meno, priezvisko a podpis účastníka vzdelávania,

c) výkaz o uskutočňovaní vzdelávacieho programu, ktorý obsahuje názov vzdelávacieho programu, dátum uskutočnenia, hlavné odborné témy učebného plánu, názov témy učebného plánu, počet odprednášaných hodín, meno, priezvisko a podpis lektora,

d) výkaz o materiálnom a technickom zabezpečení vzdelávacieho programu, ktorý obsahuje názov vzdelávacieho programu, dátum jeho uskutočnenia**,** údaje o priestorovom zabezpečení vzdelávania, údaje o vybavení didaktickou technikou, údaje o študijných materiáloch a pod.,

e) protokol o záverečnej skúškevypracovaný ku každému účastníkovi vzdelávacieho programu, ktorý obsahuje názov vzdelávacej inštitúcie, číslo protokolu, meno, priezvisko, deň, mesiac a rok narodenia účastníka vzdelávania, názov a rozsah vzdelávacieho programu, obsah a formu skúšky, výsledok skúšky, dátum vykonania skúšky, meno, priezvisko a podpis skúšajúceho. Prílohou k protokolu je overiteľná dokumentácia o priebehu skúšky,

f) hodnotenie kvality uskutočneného vzdelávacieho programu účastníkmi vzdelávania, ktoré je zamerané najmä na aktuálnosť obsahu vzdelávania, kvalitu lektorského zabezpečenia a úroveň organizačného a materiálno-technického zabezpečenia vzdelávania.

§3

Formálne náležitosti žiadosti o akreditáciu

 (1) Žiadosť o akreditáciu sa podáva elektronicky a v písomnej forme na predpísaných formulároch.

 (2) Formulár „Identifikačné údaje o vzdelávacej inštitúcii“ obsahuje názov a adresu vzdelávacej inštitúcie, identifikačné číslo, meno, priezvisko a podpis štatutárneho zástupcu, kontaktné údaje a zoznam vzdelávacích programov. Prílohou je overená fotokópia dokladu o vzniku.

(3) Formulár „Profil vzdelávacej inštitúcie“ obsahuje dátum vzniku, informácie o skúsenostiach,  zameraní a profesionálnej orientácii vzdelávacej inštitúcie, údaje o priestorovom, materiálnom, technickom a personálnom zabezpečení vzdelávacej činnosti.

(4) Formulár „Projekt vzdelávacieho programu“ obsahuje údaje podľa § 4 písm. a) až k).

§ 4

Náležitosti projektu vzdelávacieho programu

 (1) Na akreditáciu sa predkladá vzdelávací program

a) nečlenený na moduly,

b) členený na moduly.

 (2) Projekt vzdelávacieho programu obsahuje

a) názov vzdelávacieho programu a názvy modulov, ak je vzdelávací program členený na moduly,

b) cieľovú skupinu vzdelávacieho programu,

c) požiadavky na zaradenie do vzdelávania,

d) profil absolventa a jeho uplatnenie na trhu práce,

e) organizačnú formu vzdelávania,

f) metódy vzdelávania,

g) rozsah vzdelávania,

h) učebný plán a učebné osnovy,

ch) formu záverečnej skúšky,

i) údaje o materiálnom a technickom zabezpečení,

j) profil odborného garanta,

k) profil lektora.

§ 5

Obsah a rozsah vzdelávania

(1) Obsah vzdelávania je rozpracovaný v učebnom pláne a učebných osnovách.

(2) Učebný plán obsahuje hlavné odborné témy s uvedením časovej dotácie s rozdelením na teoretické a  praktické vyučovanie.

(3) Praktickým vyučovaním sa rozumie činnosť, ktorá vytvára predpoklady na výkon odborných činností súvisiacich so zameraním vzdelávacieho programu, ktorá poskytuje účastníkom vzdelávacieho programu najmä praktické zručnosti, návyky a získanie schopností nevyhnutných na výkon odbornej činnosti, ktorej sa vzdelávací program týka.

(4) Hlavnými formami praktického vyučovania sú

a) praktické cvičenia, ktoré sú zamerané na overenie a prehĺbenie teoretických poznatkov, nácvik a získanie zručností pri odborných činnostiach, ktorých sa vzdelávací program týka,

b) odborný výcvik, ktorý sa uskutočňuje cvičnou prácou napr. zhotovovaním výrobkov alebo vykonávaním odborných činností, ktorých sa vzdelávací program týka,

c) odborná prax.

(5) Praktické vyučovanie sa môže uskutočňovať na pracoviskách fyzických a právnických osôb, ktoré majú oprávnenie na výkon činnosti súvisiacej s odborným zameraním vzdelávacieho programu.

(6) Učebné osnovy sú podrobným tematickým rozpracovaním hlavných odborných tém učebného plánu.

(7) Vyučovacou jednotkou je vyučovacia hodina.

§ 6

Materiálne a technické zabezpečenie

(1) Súčasťou projektu vzdelávacieho programu sú údaje o priestorovom zabezpečení vzdelávacieho programu, údaje o vybavení didaktickou technikou, učebnými materiálmi a učebnými pomôckami.

(2) Súčasťou projektu vzdelávacieho programu je zoznam študijných materiálov; v prípade používania vlastných študijných materiálov sa uvedú zdroje, z ktorých sa čerpá pri ich zostavovaní.

(3) Pri dištančnej forme vzdelávania je súčasťou vzdelávacieho programu vzorový študijný materiál.

§ 7

Osvedčenie o absolvovaní akreditovaného vzdelávacieho programu ďalšieho vzdelávania

Vzor osvedčenia o absolvovaní akreditovaného vzdelávacieho programu ďalšieho vzdelávania tvorí prílohu č. 1 k tejto vyhláške a potvrdzuje sa odtlačkom pečiatky vzdelávacej inštitúcie. Pečiatka má okrúhly tvar o priemere 35 mm. V texte pečiatky musí byť názov vzdelávacej inštitúcie a prvé štvorčíslie uvedené na vydanom potvrdení o akreditácii vzdelávacieho programu. Vzor odtlačku pečiatky tvorí prílohu č. 2 k tejto vyhláške.

§ 8

Osvedčenie o čiastočnej kvalifikácii a odtlačok pečiatky

Vzor osvedčenia o čiastočnej kvalifikácii tvorí prílohu č. 3 k tejto vyhláške a potvrdzuje sa odtlačkom pečiatky vzdelávacej inštitúcie podľa vzoru v prílohe č. 2.

§ 9

Osvedčenie o úplnej kvalifikácii a odtlačok pečiatky

Vzor osvedčenia o úplnej kvalifikácii tvorí prílohu č. 4 k tejto vyhláške a potvrdzuje sa odtlačkom pečiatky vzdelávacej inštitúcie podľa vzoru v prílohe č. 2.

§ 10

Účinnosť

Táto vyhláška nadobúda účinnosť................

Príloha č. 1 k vyhláške č. .../2009 Z. z.

**Vzor osvedčenia o absolvovaní akreditovaného vzdelávacieho programu** **ďalšieho vzdelávania**

 Evidenčné číslo osvedčenia: ..........

(Názov vzdelávacej inštitúcie, jej sídlo)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Číslo potvrdenia o akreditácii vzdelávacieho programu: ............

(Uvedie sa v celom rozsahu číslo pridelené akreditovanému vzdelávaciemu programu.)

OSVEDČENIE

o absolvovaní akreditovaného vzdelávacieho programu ďalšieho vzdelávania

Meno a priezvisko: ...................................................................

Deň, mesiac, rok a miesto narodenia: .......................................

Úspešne absolvoval(a) (presný názov vzdelávacieho programu):

.......................................................................................................................................................

v čase od .................... do .........................................

v rozsahu ................. (celkový počet hodín)

s odborným obsahom v predmetovej skladbe (vymenovať hlavné odborné témy a ich rozsah):

.......................................................................................................................................................

.......................................................................................................................................................

O s v e d č e n i e o získanom vzdelaní s celoštátnou platnosťou vydané podľa § 14 ods. 9 zákona č. ..../2009 Z. z. o celoživotnom vzdelávaní a o zmene a doplnení niektorých zákonov.

V .................. dňa .................. 200....

 odtlačok úradnej

..................................... pečiatky ...........................................

 Meno a priezvisko Meno a priezvisko

 odborného garanta štatutárneho orgánu

 vzdelávacej inštitúcie a podpis

Príloha č. 2 k vyhláške č. .../2009 Z. z.

**Vzor odtlačku pečiatky vzdelávacej inštitúcie**

Príloha č. 3 k vyhláške č. .../2009 Z. z.

**Vzor osvedčenia o čiastočnej kvalifikácii**

 Evidenčné číslo osvedčenia: ..........

(Názov vzdelávacej inštitúcie, jej sídlo)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

OSVEDČENIE

o čiastočnej kvalifikácii

Meno a priezvisko: ........................................................

Deň, mesiac, rok a miesto narodenia:.......................................

Úspešne vykonal (a) skúšku a overenie odbornej spôsobilosti na získanie čiastočnej kvalifikácie podľa § 18 zákona č. .../2009 Z. z. o celoživotnom vzdelávaní a o zmene a doplnení niektorých zákonov. Menovaný (a) je odborne spôsobilý (á) na výkon pracovných činností pre čiastočnú kvalifikáciu podľa kvalifikačných a hodnotiacich štandardov definovaných v národnej sústave kvalifikácií podľa § 21 zákona č. .../2009 Z. z. o celoživotnom vzdelávaní a o zmene a doplnení niektorých zákonov:

(Uvedie sa názov čiastočnej kvalifikácie podľa národnej sústavy kvalifikácií a jej kód.)

.......................................................................................................................................................

.......................................................................................................................................................

.......................................................................................................................................................

O s v e d č e n i e o čiastočnej kvalifikácii s celoštátnou platnosťou vydané podľa § 19 ods. 1 zákona č. .../2009 Z. z. o celoživotnom vzdelávaní a o zmene a doplnení niektorých zákonov.

V .................. dňa .................. 200....

 odtlačok úradnej

....................................... pečiatky ........................................

 Meno a priezvisko Meno a priezvisko

 predsedu skúšobnej štatutárneho orgánu

 komisie a podpis oprávnenej vzdelávacej

 inštitúcie a podpis

Príloha č. 4 k vyhláške č. .../2009 Z. z.

 **Vzor osvedčenia o úplnej kvalifikácii**

 Evidenčné číslo osvedčenia: ..........

(Názov vzdelávacej inštitúcie, jej sídlo)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

OSVEDČENIE

o úplnej kvalifikácii

Meno a priezvisko: ........................................................

Deň, mesiac, rok a miesto narodenia:.......................................

Úspešne vykonal (a) skúšku a overenie odbornej spôsobilosti na získanie úplnej kvalifikácie podľa § 18 zákona č. .../2009 Z. z. o celoživotnom vzdelávaní a o zmene a doplnení niektorých zákonov. Menovaný (a) je odborne spôsobilý (á) na výkon pracovných činností pre úplnú kvalifikáciu podľa kvalifikačných a hodnotiacich štandardov definovaných v národnej sústave kvalifikácií podľa § 21 zákona č. .../2009 Z. z. o celoživotnom vzdelávaní a o zmene a doplnení niektorých zákonov:

(Uvedie sa názov úplnej kvalifikácie podľa národnej sústavy kvalifikácií a jej kód.)

.......................................................................................................................................................

.......................................................................................................................................................

.......................................................................................................................................................

O s v e d č e n i e o úplnej kvalifikácii s celoštátnou platnosťou vydané podľa § 19 ods. 1 zákona č. .../2009 Z. z. o celoživotnom vzdelávaní a o zmene a doplnení niektorých zákonov.

V .................. dňa .................. 200....

 odtlačok úradnej

....................................... pečiatky ........................................

 Meno a priezvisko Meno a priezvisko

 predsedu skúšobnej štatutárneho orgánu

 komisie a podpis oprávnenej vzdelávacej

 inštitúcie a podpis